
	1.	Liidu toetusega aidatakse kaasa artikli 3 lõike 1 punktis a sätestatud eesmärgi saavutamisele, keskendudes järgmistele rakendusmeetmetele: 

	
	a)	suurendada koolituse, õppuste, vastastikuse õppe võimaluste ja spetsiaalsete vahetusprogrammide pakkumist ja parimate tavade jagamist liikmesriikide pädevates asutustes ja nende vahel, sealhulgas kohalikul tasandil ning koostöös kolmandate riikide ja muude asjaomaste osalejatega;

	
	b)	kasutada ära liikmesriikide ja muude asjaomaste osalejate, sealhulgas kodanikuühiskonna ressursside ja teadmiste ühendamisel ning parimate tavade jagamisel tekkivat koosmõju, näiteks ühiste pädevuskeskuste loomise, ühiste riskihindamiste väljatöötamise või ühisoperatsioonide korraldamiseks loodavate ühiste tugikeskuste kaudu;

	
	[bookmark: _Hlk229499808]c)	omandada vajalikke seadmeid ning rajada või ajakohastada spetsiaalseid õpperajatisi ja muud olulist julgeolekuga seotud taristut, et suurendada valmisolekut, vastupidavust ja avalikkuse teadlikkust ning adekvaatselt reageerida julgeolekuohtudele.

	
	2.	Liidu toetusega aidatakse kaasa artikli 3 lõike 1 punktis b sätestatud eesmärgi saavutamisele, keskendudes järgmistele rakendusmeetmetele:

	
	a)	kaitsta elutähtsat taristut julgeolekuintsidentide eest nõrkuste avastamise, hindamise ja kõrvaldamise kaudu;

	
	b)	omandada vajalikke seadmeid ning rajada või ajakohastada spetsiaalseid õpperajatisi ja muud olulist julgeolekuga seotud taristut, et suurendada valmisolekut, vastupidavust ja avalikkuse teadlikkust ning adekvaatselt reageerida julgeolekuohtudele;

	
	c)	võtta kasutusele, kohandada ja säilitada julgeolekuga seotud ELi ja detsentraliseeritud infosüsteeme, sealhulgas tagades nende koostalitlusvõime, kui see on kriisile reageerimiseks ja kriitiliste teabevahetussüsteemide jaoks vajalik; 

	
	d)	toetada koostalitlusvõimeliste turvaliste sidesüsteemide ja kriisikoordineerimismehhanismide arendamist, testimist, kasutuselevõttu ja hooldamist pädevate asutuste vahel liikmesriikides ja nende vahel, sealhulgas süsteemide puhul, mis tagavad tegevuse järjepidevuse julgeolekuga seotud intsidentide ja ulatuslike kriiside ajal;

	
	e)	tugevdada pädevate asutuste ja kriitilise tähtsusega üksuste valmisolekut, vastupanuvõime planeerimist ja koordineeritud kriisidele reageerimise suutlikkust riskihindamiste, erandolukorra plaanimise, stsenaariumipõhiste õppuste ja ühiste tegevusprotokollide väljatöötamise kaudu.

	
	3.	Liidu toetusega aidatakse kaasa artikli 3 lõike 1 punktis c sätestatud eesmärgi saavutamisele, keskendudes järgmistele rakendusmeetmetele:

	
	a)	tagada liidu julgeolekuvaldkonna acquis’ ühtne kohaldamine, toetades asjakohase teabe vahetamist näiteks Prümi lepingu, ELi broneeringuinfo ja SIS II raames, sealhulgas rakendades kvaliteedikontrolli- ja hindamismehhanismide, näiteks Schengeni hindamis- ja järelevalvemehhanismi või muude kvaliteedikontrolli- ja hindamismehhanismide kaudu saadud soovitusi;

	
	b)	võtta kasutusele, kohandada ja säilitada julgeolekuga seotud ELi ja detsentraliseeritud infosüsteeme, sealhulgas tagades nende koostalitlusvõime, ning töötada välja asjakohased vahendid tuvastatud puuduste kõrvaldamiseks;

	
	c)	suurendada julgeolekuga seotud ELi ja detsentraliseeritud infosüsteemide kasutamise aktiivsust, tagades, et neisse sisestatakse kvaliteetseid andmeid, ning 

	
	d)	toetada asjakohaseid riiklikke meetmeid, sealhulgas julgeolekuga seotud riiklike andmebaaside omavahelist seotust ja nende andmebaaside sidumist liidu andmebaasidega, kui see on asjaomaste õiguslike alustega ette nähtud ja vajalik artikli 3 lõikes 1 sätestatud eesmärkide rakendamiseks;

	
	e)	parandada pädevate asutuste vahelist kooskõlastamist ja suurendada nende koostööd nii liikmesriikides kui ka nende vahel ja teiste asjaomaste osalejatega, näiteks spetsialiseerunud riiklike üksuste võrgustike, liidu võrgustike ja koostööstruktuuride ning liidu keskuste kaudu; 

	
	f)	parandada liidu tasandil asutustevahelist koostööd liikmesriikide vahel ning liikmesriikide ja asjaomaste liidu organite, ametite ja asutuste vahel, samuti pädevate asutuste riigi tasandi koostööd.

	
	4.	Liidu toetusega aidatakse kaasa artikli 3 lõike 1 punktis d sätestatud eesmärgi saavutamisele, keskendudes järgmistele rakendusmeetmetele: 

	
	a)	suurendada õiguskaitseoperatsioonide arvu, milles osaleb kaks või enam liikmesriiki, sealhulgas vajaduse korral operatsioonid, mis hõlmavad teisi asjaomaseid osalisi, eelkõige hõlbustades ja parandades ühiste uurimisrühmade kasutamist, ühiseid patrulle, jälitustegevust, varjatud jälgimist ja muid operatiivkoostöö mehhanisme ELi poliitikatsükli raames, pannes erilist rõhku piiriülestele operatsioonidele;

	
	b)	parandada pädevate asutuste vahelist kooskõlastamist ja suurendada nende koostööd nii liikmesriikides kui ka nende vahel ja teiste asjaomaste osalejatega, näiteks spetsialiseerunud riiklike üksuste võrgustike, liidu võrgustike ja koostööstruktuuride ning liidu keskuste kaudu;

	
	c)	parandada liidu tasandil asutustevahelist koostööd liikmesriikide vahel ning liikmesriikide ja asjaomaste liidu organite, ametite ja asutuste vahel, samuti koostööd riiklikul tasandil iga liikmesriigi pädevate asutuste vahel;

	
	d)	kasutada liikmesriikide ja muude asjaomaste osalejate, sealhulgas kodanikuühiskonna ressursside ja teadmiste ühendamisel ning parimate tavade jagamisel tekkivat koosmõju, näiteks ühiste pädevuskeskuste loomise, ühiste riskihindamiste väljatöötamise või ühisoperatsioonide korraldamiseks loodavate ühiste tugikeskuste kaudu.

	
	5.	Liidu toetusega aidatakse kaasa artikli 3 lõike 1 punktis e sätestatud erieesmärgi saavutamisele, keskendudes järgmistele rakendusmeetmetele:

	
	a)	edendada ja arendada meetmeid, kaitsemeetmeid, mehhanisme ja parimaid tavasid, et varakult kindlaks teha, kaitsta ja toetada tunnistajaid, õigusrikkumisest teatajaid ning raskete kuritegude ja organiseeritud kuritegevuse ohvreid ning luua selleks partnerlussuhteid ametiasutuste ja muude asjaomaste osalejate vahel;

	
	b)	raskete kuritegude ja organiseeritud kuritegevuse ohvritele mõeldud spetsiaalsete tugiteenuste, sealhulgas psühholoogilise, õigus- ja sotsiaalabi loomise, kättesaadavuse ja tugevdamise toetamine ning traumaga seotud teenuste kättesaadavuse tagamine, sealhulgas haavatavatele isikutele ja lastele;

	
	c)	pädevatele asutustele ja asjaomastele organisatsioonidele suunatud teadlikkuse suurendamise, koolituse ja suutlikkuse suurendamise meetmete toetamine ohvrite õiguste, ohvrikesksete lähenemisviiside ja teisese ohvristamise ennetamise valdkonnas.


Or. <Original>{EN}en</Original>
<TitreJust>Selgitus</TitreJust>
Käesolev I lisa on liikmesriikidele kasulik suunis, millest juhinduda oma riikliku ja piirkondliku partnerluse kavade väljatöötamisel ja nende kavade rahastamisel mitmeaastase finantsraamistiku raames. Sellega tagatakse, et liit kasutab oma vahendeid meetmeteks, mida on liidu sisejulgeolekut ähvardavate ohtude tõrjumiseks ja piiriülese koostöö suurendamiseks kõige rohkem vaja. </Amend>

